CELEX: 32022R0237
Language: hu
Date: 2022-02-21 00:00:00
Title: A Tanács (EU) 2022/237 végrehajtási rendelete (2022. február 21.) a szíriai helyzetre tekintettel korlátozó intézkedések meghozataláról szóló 36/2012/EU végrehajtási rendelet végrehajtásáról

2022.2.21.   
               
               
                  HU
               
               
                  Az Európai Unió Hivatalos Lapja
               
               
                  L 40/6
               
            
         A TANÁCS (EU) 2022/237 VÉGREHAJTÁSI RENDELETE
         (2022. február 21.)
         a szíriai helyzetre tekintettel korlátozó intézkedések meghozataláról szóló 36/2012/EU végrehajtási rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló, 2012. január 18-i 36/2012/EU tanácsi rendeletre (1) és különösen annak 32. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A 755/2011/EU tanácsi végrehajtási rendelet (2) értelmében 2011. augusztus 1-jén Mohammed Makhlouf felvételre került a korlátozó intézkedések hatálya alá tartozó természetes és jogi személyeknek, szervezeteknek és szerveknek a jegyzékébe
                  
               
                     (2)
                  
                  
                     A 36/2012/EU rendelet értelmében Mohammed Makhloufot a korlátozó intézkedések hatálya alá tartozó természetes és jogi személyeknek, szervezeteknek és szerveknek a jegyzékében fenntartották.
                  
               
                     (3)
                  
                  
                     Mohammed Makhlouf 2020. szeptember 12-én elhunyt. Mivel örökösei mind a Makhlouf család tagjai, fennáll az eredendő kockázata annak, hogy az öröklött eszközöket a szíriai rezsim tevékenységeinek támogatására fogják felhasználni, továbbá hogy az említett eszközök közvetlenül a rezsim birtokába fognak kerülni, potenciálisan hozzájárulva ezáltal a polgári lakosságnak a rezsim általi erőszakos elnyomásához.
                  
               
                     (4)
                  
                  
                     A szíriai helyzet súlyosságára és a fentiekre tekintettel a Makhlouf család további öt tagját fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 36/2012/EU rendelet II. mellékletében foglalt jegyzékébe.
                  
               
                     (5)
                  
                  
                     A 36/2012/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 36/2012/EU rendelet II. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2022. február 21-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 16., 2012.1.19., 1. o.
         
         
            (2)  A Tanács 755/2011/EU végrehajtási rendelete (2011. augusztus 1.) a szíriai helyzetre tekintettel korlátozó intézkedések meghozataláról szóló 442/2011/EU rendelet végrehajtásáról (HL L 199., 2011.8.2., 33. o.).
      
      
         
            MELLÉKLET
            A 36/2012/EU rendelet II. mellékletének A. szakaszában (Személyek) foglalt jegyzék a következő bejegyzésekkel egészül ki:
            
               
                            
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel időpontja
                        
                     
                           „318.
                        
                        
                           Hala Tarif ALMAGHOUT
                           هلا طريف الماغوط
                        
                        
                           Nem: nő
                           Születési idő: 1980.6.30. vagy 1980.7.30.
                        
                        
                           Mohammed Makhlouf özvegye. A Makhlouf család tagja.
                        
                        
                           2022.2.21.
                        
                     
                           319.
                        
                        
                           Ghada Adib MHANNA
                           غاده أديب مهنا
                        
                        
                           Nem: nő
                           Születési idő: 1948.5.22.
                        
                        
                           Mohammed Makhlouf özvegye. A Makhlouf család tagja.
                        
                        
                           2022.2.21.
                        
                     
                           320.
                        
                        
                           Shalaa Mohammed MAKHLOUF
                           مخلوف شهلاء محمد
                        
                        
                           Nem: nő
                           Születési idő: 1967.3.22.
                        
                        
                           Mohammed Makhlouf lánya. A Makhlouf család tagja.
                        
                        
                           2022.2.21.
                        
                     
                           321.
                        
                        
                           Kinda Mohammed MAKHLOUF
                           كندا محمد مخلوف
                        
                        
                           Nem: nő
                           Születési idő: 1977.9.25.
                        
                        
                           Mohammed Makhlouf lánya. A Makhlouf család tagja.
                        
                        
                           2022.2.21.
                        
                     
                           322.
                        
                        
                           Sara Mohammed MAKHLOUF
                           ساره محمد مخلوف
                        
                        
                           Nem: nő
                           Születési idő: 1984.8.27.
                        
                        
                           Mohammed Makhlouf lánya. A Makhlouf család tagja.
                        
                        
                           2022.2.21.”